Syaharani

Syaharani,sè anḍi' nyama lanjhâng Saira Syaharani Ibrahim (lahèr 27 Juli 1971) panèka sala sèttong panyanyi jazz asal Inḍonèsia. Bhâbinè' katoronan Bugis, Sulawesi Lao', sè èkennal mènangka nyamaa RA, ampon makalowar 2 (ḍuwâ') kompilasi jazz kantos taon 2016 èngghi panèka ''Love' bân 'What A Wonderful World' ḍâri Sangaji Music, sèttong (1) album jazz self-titled 'Syaharani Syaharani' ḍâri Sangaji Music 1988-1989. Mènangka produser lèma’ (5) album, èngghi panèka: projèk trip-hop 'MAGMA' kalabân bhul-ombhul sè paḍâ bân 4 album Projèk Syaharani & Queenfireworks (mèrek) aliyas ESQIEF èngghi panèka 'Buat Kamu 2006, Anytime 2010, Selalu Ada Cinta 2014 bân Aloha 2018 sè mennang 4 piyala ḍâri Anugerah Musik Indonèsia ghâbây album ANYTIME bân SELALU ADA CINTA Syaharani mâkkèllè Inḍonèsia è fèstival North Sea Jazz taon 2001 bân ḍhâḍḍhi bintang tamoy è konsèr Al Jarreau è Jakarta Inḍonèsia. Jhughân konsèr sareng Dave Koz, Keith Martin bân konser Yellow Jackets sareng Fourplay è pan-bârâmpan kottha è Inḍonèsia. Bânnè coma anyanyi, SYAHARANI jhughân anḍi' kamampowân èkting sè bhâghus bân tampel mènangka pamerran otama è tèater musikal Madame Dasima, Gallery of Kisses è TIM Jakarta, Peran pendukung è filem Garasi sè èproḍuksi Miles Film, bân jhughân aghâbây theme song bân vokal ilustrator ghâbây filem "Betina" sè èproḍuksi sareng 9 Palm Films (Pamennang NETPAC Award Festival Filem Asia 2006). Sè palèng anyar panèka filem Lara Ati, sè èproḍuksi sareng Skak Studio-BaseEntertainment-SK Entertainment, sè èrilis è taon 2023.

 Biografi 
Molae gi’ kene’, Rani la semma' sareng jazz. Namong, pottrèna Hasan Ali Ibrahim bân Elly Zapantis panèka ghi' bhuru amolaè anyanyi è kampus otabâ è pub è taon 1990. È pub jhughân Rani atemmo sareng Bubi Chen, musisi jazz. È ahèr taon 1998, Ra narèma onjhângan ḍâri proḍuser Sangaji Musik T.Sandy ka'angghuy arekam è Singapura, abhâreng Bubi Chen, Benny Likumahuwa, Sutrisno, Cendi Luntungan, bân Oele Pattiselanno ka'angghuy makalowar album jazz What a Wonderful World bân self titled album 'Syahrani Syahrani' sè ḍhâḍḍhi awwâl masyarakat ajhulughi vokalis sè asowara cè' khassa panèka mènangka 'Lady Jazz Indonèsia'.

Album solo jazz partama RA anḍi' bhul-ombhul Love (1999). Rani saterrossa maso' ka biḍâng musik psikedelik lèbât album Magma (2002) ka'angghuy mapol kuwalitas vokalla. Album panèka aghândhuwi 11 lagu kalabân nuansa Jazz, fusion, ethnic, bân trip hop sè ècamporaghi ḍhâḍḍhi sèttong ka'angghuy ngasèllaghi apa sè Rani sebbhut mènangka psychedelic. Cè' laènna ḍâri album sè èrilis sabellunna, Magma menorot Rani lebbi pop bân kabbhi matèri laguna enjoyable to listen to. Album solo katello'na panèka Syaharani (2004). È album panèka, salèrana mapollaghi eksplorasi bakat Jazz alaminah. Bâḍâ sapolo lagu kona è album panèka sè èyaransemèn ulang. Sanga' lagu bhâsa Inggris akaḍhi "A White Shade of Pale" anḍi'na band rock Procol Harum, "Careless Whisper" anḍi'na Wham, "Fragile" (Sting), "I Can See Clearly Now" (Jimmy Cliff), bân "Lately"  (Stevie Wonder), bân sala sèttong lagu bhâsa Indonesia, karjâ Andy Majalous "Kmy", sè populèr lèbât vokalla Ermy Kullit.

 Somher